# Scartament standard

|  |  |
| --- | --- |
|  | Quest articol chì l'è scrivuu in lombard, grafia milanesa. |

I varij scartament
El **scartament standard** a l'è el scartament pussee doperaa in sui lign ferroviari del mond, doperaa del George Stephenson e largh 1'435 mm o 4 pee, 8 polles e 1⁄2. L'è soratutt doperaa, anca indova el scartament a l'è on alter, in sui lign a volta velocità, foeura che per Russia, Portogall, Finlandia e Uzbekistan.

## Storia

Ona leggenda metropolitana la dis che 'l scartament standard el deriva del solch lassaa di vegg carr de l'Antiga Roma: In realtà a l'è fals. Pussee probabilment el Stephenson l'ha doperaa el scartament de la ferrovia mineraria per che lavorava, che l'era de 5 polles misuraa a l'esterno, 4,8 a l'interno e l'ha cambiaa domà la manera de pogiàss: El noeuv scartament a l'era domà convenzional. El mezz polles giontaa dopo a l'è dovuu a di problema meccanich di primm roeud che aveven pocch gioeugh e gh'han avuu besogn de pussee spazzi. Dopo de la *gauge war* el Parlament del Regn Unii l'ha deciduu de fà el sò scartament standard in del 1846. In di Stat Unii finna al 1862 la ferrovia a l'è restada senza regolament, finna a l'imposizion per la Pacific Railroad de 'sto scartament, doperaa in la capital, inscì el scartament de 1'435 mm a l'è deventaa standard anca in del Nord di Stat Unii. Cont la guerra de secession americana bona part di ferrovij al Sud a hinn staa destrugaa e faa su di soldaa del Nord cont 'sto scartament. L'Ohio e 'l Canada doperaven però on scartament different, e donca a l'era anmò diffizil spostà i oggett de l'Ovest al Nord. A la fin el cambi di carr a l'è deventaa insostenibil a nivell economich e anca l'Ohio l'ha adottaa el standard, seguii poeu del Canada, per restà minga foeura del mercaa.

## Scartament quasi-standard

A gh'è di ferrovij che doperen di scartament quasi standard, de pocch lontan de quell standard:

* 1'445 mm: 1 cm pussee del standard
	+ Tram de Milan, Turin e Roma.
	+ Tram de Dresda
	+ Part de la metropolitana de Barcelona e Madrid
* El Mass Transit Railway de Hong Kong el dopera el scartament de 1'432 mm, ossia 3 mm men del standard
* La metropolitana de Washington la dopera on scartament de 1'429 mm, 6 mm men del standard

## Riferiment

* 1435 mm: la vera storia dello scartamento standard

## Bibliografia

* Allen, Geoffrey Freeman (1987). *Jane's World Railways, 1987–88*. Jane's Information. ISBN 978-0-71060848-2.
* Baxter, Bertran (1966). *Stone Blocks and Iron Rails (Tramroads)*, Industrial Archaeology of the British Isles. Newton Abbot: David & Charles. ISBN 0-715340-04-2. OCLC 643482298.
* Jones, Robin (2013). *The Rocket Men*. Mortons Media. ISBN 978-1-90912827-9.
* Jones, Stephen K (2009). *Brunel in South Wales*. Stroud: The History Press, 64–65. ISBN 978-0-75244912-8.
* (1999) *The World that Trade Created: Society, Culture, and World Economy, 1400 to the Present*. Armonk, NY: M.E. Sharpe. ISBN 0-7656-0250-4.
* Puffert, Douglas J (2009). *Tracks across Continents, Paths through History: The Economic Dynamics of Standardization in Railway Gauge*. University of Chicago Press. ISBN 978-0-226-68509-0.
* Setti, João Bosco (2008). *Brazilian Railroads*. Rio de Janeiro: Memória do Trem. ISBN 978-85-8609409-5.
* Vaughan, A. (1997). *Railwaymen, Politics and Money*. London: John Murray. ISBN 0-7195-5150-1.
* Whishaw, Francis [1842, John Weale] (1969). *The Railways of Great Britain and Ireland: Practically Described and Illustrated*. London: David & Charles; reprints: Newton Abbot. ISBN 0-7153-4786-1.